**INDOKOLÁS**

Az önkormányzat és szervei 2021. évi költségvetéséről és annak

végrehajtásáról, a költségvetési gazdálkodás 2021. évi vitelének

szabályairól szóló rendelet-tervezethez

**ÁLTALÁNOS INDOKOLÁS**

Az államháztartásról szóló 2011. évi CXCV. törvény (továbbiakban: Áht.) 24. § (3) bekezdése alapján a jegyző által az Áht. 29/A. § szerinti tervszámoknak megfelelően előkészített költségvetési rendelet-tervezetet a polgármester február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.

A rendelet megalkotásakor figyelembevételre kerül

* Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.),
* a jogszabályszerkesztésről szóló 61/2009. (XII.14.) IRM rendelet,
* a jogalkotásról szóló 2010. évi CXXX. törvény (a továbbiakban: Jat.)
* az államháztartásról szóló 2011. évi CXCV. törvény,
* Magyarország 2021. évi központi költségvetéséről szóló 2020. évi XC. törvény
* a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény

**RÉSZLETES INDOKOLÁS**

1. **§- ához**

Az önkormányzati rendelet hatályára vonatkozó rendelkezést tartalmaz.

1. **§-ához**

A költségvetés bevételi, kiadási főösszegeit, bontva működési és felhalmozási főösszegekre, tartalmazza. A költségvetés hiánnyal nem számol, a kiadási és bevételi oldal megegyezik.

**3. §-ához**

A költségvetési bevételeket és kiadásokat mutatja be, valamint a részletező mellékletek számát határozza meg.

**4. §-ához**

Az önkormányzat költségvetési bevételeit és a közvetett támogatásokat és részletező mellékletét tartalmazza, illetve a saját bevételeket.

**5. §-ához**

Az önkormányzat költségvetési kiadásait tartalmazza a részletező mellékletekkel.

**6. §-ához**

Az Önkormányzat által irányított költségvetési szervek foglalkoztatotti létszámának részletezésére vonatkozó melléklet számát tartalmazza.

**7. §-ához**

A Polgármesteri Hivatal köztisztviselői illetményalapját, illetve a cafeteria keretét határozza meg.

**8. §-ához**

A 2021. évi költségvetés végrehajtására vonatkozó részletes szabályokat tartalmazza.

**9.§-ához**

Hatályba léptető rendelkezéséket tartalmaz.